Aorta

A aorta é a arteria de maior calibre. Sae do ventrículo esquerdo, ascende formando un arco e despois descende pegada á columna vertebral por detrás do corazón. Atravesa o diafragma (hiato aórtico do diafragma) na parte máis posterior deste músculo. A partir de entón denominarase aorta abdominal. Ó longo do seu traxecto dá numerosas ramas. Termina nas arterias ilíacas comúns.

 Arco da aorta 
Sae do ventrículo esquerdo como tronco aórtico. Dá ademais dúas ramas que irrigan o corazón, as chamadas arterias coronarias. Fura o pericardio e ascende. A continuación constitúe un arco e descende por detrás do corazón, formado o arco aórtico.

A aorta dá varias ramas. No lado esquerdo dá lugar á carótide común esquerda e á arteria subclavia esquerda, mentres que no lado dereito dá lugar ó tronco arterial braquiocefálico dereito, que despois se dividirá en arteria subclavia dereita e carótide común dereita. Estas son as maiores ramas da aorta ascendente e arco aórtico. Hai tamén pequenos ramos como as arterias bronquiais e as arterias tiroides inferiores, así como as arterias tímicas.

 Aorta descendente torácica 
Pasa por detrás do corazón dando ramas intercostais. Achégase á parte anterior dos corpos vertebrais.

 Aorta abdominal 
Unha vez a aorta pasa a través do diafragma, chámase aorta abdominal. Neste punto dá como ramas algunhas arterias diafragmáticas, coma a inferior esquerda, que irriga o esófago. A aorta abdominal dá como ramos colaterais:

 Arteria mesentérica superior, que irriga a parte dereita das vísceras abdominais. Pasa por riba da terceira porción do duodeno.
 Tronco celíaco: dá lugar á arteria hepática e á esplénica.
 Arteria mesentérica inferior: irriga a parte esquerda das vísceras abdominais.
 Arteria renal
 Arteria suprarrenal
 Arteria sacra media

As ramas terminais son as arterias ilíacas comúns.

Categoría:Arterias
Categoría:Anatomía cardíaca
Categoría:Sistema circulatorio